Vi havde fire vidunderlige overnatninger i Ronnie og Pias lejlighed. Beliggenheden var perfekt i forhold til indkøb og det tog blot ganske få minutter at nå til udkanten af den gamle bydel til fods.
Værtsskabet var hjertevarmt og hjælpsomt, og vi kunne til enhver tid kontakte Ronnie og få lynhurtigt svar - dette gælder såvel før som under opholdet. Endelig var der toppen af kransekagen, tagterrassen, hvor stort set al vores tid ‘hjemme’ blev spenderet. En klokkeklar anbefaling herfra!